stanford-oval/wikipedia huggingface dataset:
DC Universe (elokuvasarja)
Televisiosarjat > Lanterns

Hal Jordan ja John Stewart, kaksi Vihreää Lyhtyä (galaksinvälisiä sankareita, jotka saavat yliluonnollisia voimia vihreistä sormuksista) tutkivat outoja Maassa tapahtuvaa ilmiötä.
Gunn vahvisti joulukuussa 2022, että Vihreät Lyhdyt tulisivat olemaan merkittävä osa uutta DCU:ta. Kun hän ja Safran esittelivät tammikuussa 2023 DCU:n ensimmäiset projektit, he paljastivat Lanternsin olevan yksi niistä. Se olisi uusi versio pitkään suunnitteilla olevasta Vihreään Lyhtyyn keskittyvästä televisiosarjasta. Safran kertoi, että sarja tulisi olemaan Maahan sijoittuva etsivätarina, joka tulisi olemaan ”valtava HBO-laatuinen" ja True Detectiven (2014–) tyylinen sarja. Chris Mundy, Tom King, ja Damon Lindelof kirjoittivat sarjan pilottijakson, ja Mundy toimii myös sarjan showrunnerina. Sarja koostuu kahdeksasta jaksosta, jotka tullaan esittämään HBO:lla. Lokakuussa 2024, Kyle Chandler ja Aaron Pierre  valittiin näyttelemään Hal Jordania ja John Stewartia, kun taas James Hawes palkattiin ohjaamaan sarjan kaksi ensimmäistä jaksoa. Kuvaukset alkoivat Los Angelesissa helmikuussa 2025. Lanterns tullaan esittämään vuoden 2026 alussa.
Safran kertoi, että Jordanin ja Stewartin tutkima mysteeri tulisi johtamaan myös DCU:n päätarinaan.
Televisiosarjat > Waller

Waller jatkaa Amanda Wallerin ja Tiimi Rauhantekijän tarinaa.
Toukokuussa 2022, Peacemakerille Christal Henry alkoi käsikirjoittaa Amanda Walleriin keskittyvää spin-off -sarjaa, jossa hän itse olisi yhtenä vastaavana tuottajana Gunnin ja Safranin ohella. Kun Gunn ja Safran esittelivät tammikuussa 2023 DCU:n ensimmäiset projektit, Waller esiteltiin sarjana, jonka juoni olisi jatkoa Peacemakerin ensimmäiselle tuotantokaudelle, koska Gunn oli viivästyttänyt Peackemakerin toista tuotantokautta keskittyäkseen muihin DCU-projekteihin. Henry ja Jeremy Carver tulisivat yhdessä toimimaan Wallerin showrunnereina, Viola Davisin palatessa Peacemakeristä ja DCEU:sta Wallerin rooliin. Sarja oli alun perin tarkoitus julkaista vuonna 2024, ennen Supermania. Mutta tuotanto viivästyi käsikirjoittajien ja  näyttelijöiden lakkojen 2023 vuoksi, joten sarja päätettiin julkaista vasta it Peacemakerin toisen tuotantokauden jälkeen. Helmikuussa 2025, Gunn kertoi, että sarja oli suunniteltu uudelleen, jotta se sopisi uudelleenmääriteltyyn aikajanaan.
Lisäksi myös muita Peacemakeristä tuttuja näyttelijöitä palaa rooleihinsa, kuten John Economosia näyttelevä Steve Agee.
Televisiosarjat > Paradise Lost

Sarja käsittelee valtataistelua, joka sijoittuu amatsonien saarelle Themysciraan ennen Ihmenaisen syntymää.
Joulukuussa 2022, Jenkinsin suunnittelemana jatko-osa DCEU:n elokuville Wonder Woman (2017) ja Wonder Woman 1984 (2020) peruttiin, kun Gunn ja Safran kertoivat, ettei se sopisi heidän uusiin suunnitelmiinsa. Kun he esittelivät tammikuussa 2023 DCU:n ensimmäiset projektit, Paradise Lost paljastettiin yhdeksi niistä. Sen kuvailtiin tulevan muistuttamaan Game of Thronesia (2011–2019). Sarja muistuttaa nimeltään sarjakuvatarinaa Phil Jimenezin ja George Pérezin ”Paradise Island Lost”, joka keskittyy amatsonien väliseen sisällissotaan Themyscirassa.
Televisiosarjat > Booster Gold

Mike Carter / Booster Gold on 2400-luvulta kotoisin oleva maineensa menettänyt entinen jalkapalloilija, joka matkustaa ajassa taaksepäin ja käyttää tulevaisuuden teknologiaa toimiakseen supersankarina.
Kun Gunn ja Safran esittelivät tammikuussa 2023 DCU:n ensimmäiset projektit, he kuvailivat sarjaa komediallisemmaksi kuin muut DCU-projektit. Eräs showrunner oli osoittanut kiinnostusta projektiin, mutta kieltäytynyt tarjouksesta helmikuussa 2025.
Televisiosarjat > Muut sarjat

HBO Max paljasti helmikuussa 2022, että Peacemakerille oli tekeillä toinen tuotantokausi, ja että Gunn tulisi käsikirjoittamaan ja ohjaaman kaikki sen jaksot. Gunnin mukaan toinen tuotantokausi tulisi tutkimaan ensimmäisen tuotantokauden tapahumien seurauksia. Kun hän ja Safran esittelivät tammikuussa 2023 DCU:n ensimmäiset projektit, he selittivät, ettei Peacemakerin toinen tuotantokausi ollut niiden joukossa, koska Gunn oli kiireinen käsikirjoittaessaan Supermaniä. Helmikuussa Gunn vahvisti, ettei Peacemakeriä ollut lopetettu, ja että hän jatkaisi työtä sarjan parissa, kun Waller saataisiin valmiiksi.
Videopelit

Esiteltyään DCU:n ensimmäiset projektit, Gunn paljasti suunnittelevansa myös, että DCU:hun tultaisiin julkaisemaan myös videopelejä, joiden tarinat täyttäisivät aukot elokuvien ja sarjojen välillä. Nämä pelit toteutettaisiin myös tavalla, jonka avulla niiltä ihmisiltä, jotka eivät pelaa videopelejä, ei jäisi väliin mitään tärkeitä yksityiskohtia DCU:n kokonaistarinasta. Gunnin mukaan jokaisen videopelin kehitystyö veisi noin neljä vuotta.
DC Elseworlds

Kun hän ja Safran esittelivät tammikuussa 2023 DCU:n ensimmäiset projektit, Gunn kertoi, että projektit, jotka eivät sopisi osaksi DCU:ta brändättäisiin nimelle ”DC Elseworlds”. DC Comics oli myös julkaissut sarjakuvina Elseworlds-tarinoita, jotka sijoittuisivat pääjatkumon ulkopuolelle. Safranin mukaan DCU:n ulkopuolelle sijoittuvien projektien pitäisi täyttää kovat vaatimukset, että ne voisivat edetä tuotantoon.
DC Elseworldsiin kuuluvat seuraavat sarjat ja elokuvat:
Animaatiosarja Teen Titans Go! (2013–)
Todd Phillipsin ohjaamat elokuvat Joker (2019) ja Joker: Folie à Deux (2024)
Animaatiosarja Harley Quinn (2019–)
Näytelty televisiosarja Superman & Lois (2021–)
Ohjaaja Matt Reevesin Batman-universumi:
Elokuvat The Batman (2022) ja sen jatko-osat.
Spin-off -sarja The Penguin (2024).
Eetu Nousiainen

| Eetu Nousiainen |
| --- | --- |

Henkilötiedot
Syntynyt: 29. huhtikuuta 1997 (ikä 27) Kuopio, Suomi
Mäkihyppääjä
Seura:  Puijon Hiihtoseura
 Tietolaatikko päivitetty 20. maaliskuuta 2022 
Eetu Nousiainen (s. 29. huhtikuuta 1997 Kuopio) on suomalainen mäkihyppääjä. Hän edustaa Puijon Hiihtoseuraa.
Nousiainen on osallistunut nuorten MM-kilpailuihin 2015, 2016 ja 2017. Parhaimmillaan hän sijoittunut henkilökohtaisessa kilpailussa 23:nneksi ja joukkuekilpailussa kuudenneksi Utahissa 2017.
Lentomäen MM-kilpailuissa 2018 Nousiainen oli henkilökohtaisessa kilpailussa 35:s ja joukkuemäessä kahdeksas. Pyeongchangin olympialaisissa 2018 hän sijoittui normaalimäessä 49:nneksi. Seefeldin MM-kilpailuissa 2019 hän oli normaalimäessä 42:s, suurmäessä 48:s ja joukkuemäessä kymmenes. Lentomäen MM-kilpailuissa Planicassa 2020 hän sijoittui henkilökohtaisessa kilpailussa 36:nneksi ja joukkuemäessä kahdeksanneksi. Oberstdorfin MM-kilpailuissa 2021 hän oli suurmäessä 38:s, normaalimäessä 50:s ja molemmissa joukkuekilpailuissa yhdeksäs. Vikersundin lentomäen MM-kilpailuissa 2022 hän sijoittui 26:nneksi ja joukkuekilpailussa seitsemänneksi. Planican MM-kilpailuissa 2023 hän oli suurmäessä 30:s, normaalimäessä 34:s ja joukkuemäessä yhdeksäs. Kulmin lentomäen MM-kilpailuissa hän sijoittui henkilökohtaisessa kilpailussa 38:nneksi ja joukkuemäessä seitsemänneksi. Trondheimin MM-kilpailuissa 2025 hän oli suurmäessä 36:s.
Nousiainen kilpaili maailmancupissa ensimmäisen kerran Trondheimissa maaliskuussa 2017 sijoittuen 49:nneksi. Ensimmäiset maailmancupin pisteensä hän saavutti oltuaan 25:s Titisee-Neustadtissa joulukuussa 2017. Parhaimmillaan hän on sijoittunut kahdeksanneksi Oberstdorfin lentomäessä maaliskuussa 2022. Continental Cupissa Nousiainen päätyi palkintokorokkeelle ensi kertaa Rukalla joulukuussa 2020. Heinäkuussa 2021 hän voitti Puijolla ensin FIS Cupin kisan ja sitten sijoittui toiseksi Continental Cupissa ja voitti seuraavan Continental Cupin kisan.
Nousiainen voitti alle 18-vuotiaiden Suomen mestaruuden vuonna 2015. Vuonna 2016 hän voitti SM-kisoissa pronssia suurmäessa ja sijoittui kahdeksaksi normaalimäessa. Hän voitti pienmäen Suomen-mestaruuden 2017 ja oli normaalimäessä kuudes. Hän sai kesä-SM-kilpailussa pronssia 2017.
Sandstorm

| ”Sandstorm” Darude |
| --- | --- | --- |

Singlen tiedot
 Albumilta: Before the Storm
 Julkaistu: 15. marraskuuta 1999
 Tuottaja(t): Darude, JS16
 Tyylilaji: Trance
 Kesto: 18.34
 Levy-yhtiö: 16 Inch
Daruden muut singlet
|   | ”Sandstorm” 1999 | ”Feel the Beat” 2000 |
"Sandstorm" on Daruden ensimmäinen single hänen debyyttialbumiltaan Before the Storm, joka julkaistiin vuonna 1999. Single oli vuoden 2000 parhaiten myynyt kahdentoista tuuman vinyylilevy maailmassa. ”Sandstorm” ylitti kultarajan Yhdysvalloissa vuonna 2010 yli 500 000 kappaleen myynnillään. Kappaletta on kuunneltu Spotifyssa vuoden 2023 maaliskuuhun mennessä yli 333 miljoonaa kertaa. Sen lisäksi kappaletta on kuunneltu levyiltä, iTunesista, YouTubesta ja Deezeristä. Se on Spotifyn kuunnelluin suomalainen kappale.
Musiikkivideo

Kappaleen musiikkivideon on ohjannut Juuso Syrjä. Siinä mies ja nainen jahtaavat salkkua kantavaa naista pitkin Helsinkiä. Darude itse tarkkailee takaa-ajoa rauhallisesti eri paikoissa. Lopuksi takaa-ajajanainen pettää toverinsa ja pakenee yhdessä takaa-ajetun naisen kanssa Daruden huvijahdille, joka suuntaa merelle. Salkun sisältöä tai takaa-ajon syytä ei paljasteta katsojalle.
Musiikkivideon kuvauspaikkoina ovat Helsingin Senaatintori, Huvilakuja, Vuorimiehenkatu 3:n ja 1:n sisäpihat, Laivasillankatu, Helsingin satamaradan ratakuilu, Ruoholahdenkanava ja meri Harmajan majakan edustalla. Takaa-ajettua naista ja naistakaa-ajajaa esittävät mallit Mirella Koullias ja Tiina Hillilä, miestakaa-ajajaa ohjaajan ystävä Joonas Mäkilä.
Kappaleet

Sandstorm (Radio Edit)  – 3.46
Sandstorm (Original Mix) – 7.26
Sandstorm (JS16 Remix) – 7.21
Internet-kulttuuri

Daruden "Sandstorm"-kappaleesta on tullut myös meemi internet-kulttuurissa. Jos joku kysyy minkä tahansa kuulemansa kappaleen nimeä internetissä, tähän annetaan vastaukseksi ”Darude - Sandstorm” tai jonkinlainen väännelmä kappaleen nimestä (esimerkiksi Sarude - Dandstrom).
2015 aprillipäivänä YouTube lisäsi videoihin "lisää musiikkia" -napin. Kun nappia painaa, alkaa soimaan lyhyt ote "Sandstorm"-kappaleesta. Palvelu myös ehdotti minkä tahansa haun jälkeen toista hakutulosta: "Tarkoititko Darude: Sandstorm?"
Huvilakuja, 2018
Gregor Deschwanden

Gregor Deschwanden
Gregor Deschwanden (s. 27. helmikuuta 1991) on sveitsiläinen mäkihyppääjä. Hän edustaa Horwia.
Mäkihypyn maailmancupissa Deschwanden kilpaili ensimmäisen kerran Willingenissä helmikuussa 2010. Ensimmäiset maailmancupin pisteensä hän saavutti Kuusamossa joulukuussa 2012 oltuaan 30:s. Ensimmäisen palkintosijansa hän saavutti Klingenthalissa joulukuussa 2023 oltuaan toinen. Hän sijoittui kolmanneksi Willingenissä helmikuussa 2024. Kaudella 2024–2025 hän oli toinen Wisłassa, Titisee-Neustadtissa ja Garmisch-Partenkirchenissä sekä kolmas Engelbergissä. Mäkiviikon kokonaiskilpailussa hän sijoittui viidenneksi.
Val di Fiemmen MM-kilpailuissa 2013 Deschwanden sijoittui joukkuekilpailussa kymmenenneksi, normaalimäen kilpailussa 41:nneksi ja suurmäen kilpailussa 43:nneksi. Sotšin olympialaisissa 2014 hän oli suurmäessä 14:s ja normaalimäessä 25:s. Falunin MM-kilpailuissa 2015 hän sijoittui normaalimäessä 14:nneksi, suurmäessä 17:nneksi ja joukkuemäessä kymmenenneksi. Lahden MM-kilpailuissa 2017 hän oli normaalimäessä 33:s, suurmäessä  35:s ja joukkuekilpailussa kymmenes. Pyeongchangin olympialaisissa 2018 hän sijoittui normaalimäessä 29:nneksi ja suurmäessä 36:nneksi. Oberstdorfin MM-kilpailuissa 2021 hän oli suurmäessä 20:s, normaalimäessä 24.s ja joukkuemäessä seitsemäs.  Pekingin olympialaisissa 2022 hän sijoittui normaalimäessä 17:nneksi ja suurmäessä 22:nneksi. Planican MM-kilpailuissa 2023 hän oli normaalimäessä 19:s. Trondheimin MM-kilpailuissa 2025 hän sijoittui suurmäessä seitsemänneksi ja normaalimäessä 14:nneksi.
Deschwanden on sijoittunut lentomäen MM-kilpailuissa 23:nneksi Harrachovissa 2014, 30:nneksi Kulmissa 2016 ja 34:nneksi Oberstdorfissa 2018 sekä joukkuekilpailussa kuudenneksi 2018.
Laiho Trio

Laiho Trio oli suomalainen kolmen harmonikan yhtye, jonka muodostivat Altti Uolevi Laiho (8. huhtikuuta 1939 Pori – 20. tammikuuta 2017 Ulvila), Veikko Olavi Laiho (31. joulukuuta 1942 Pori) ja Pentti Kalevi Laiho (21. heinäkuuta 1944 Pori). Kansainvälisten asiantuntijoiden mukaan trio oli kokoonpanoltaan, ohjelmistoltaan ja  virtuositeetiltaan ainoa laatuaan maailmassa. Yhtyeen ohjelmisto koostui suurista orkesteriteoksista, jotka sovitettiin tilaustyönä varta vasten heidän trioansa varten. Vaikka veljekset ovat kotoisin Suomesta, niin varsinaisen uransa he loivat Yhdysvalloissa, jossa myös asuivat pitkään.
Veljekset olivat pääasiassa itseoppineita taiteilijoita ja kehittivät oman soittotekniikkansa ja orkestraalisen tyylinsä ja perustivat tämän ainutlaatuisen sinfoniayhtyeen vuonna 1960. Ohjelmistoa ei ollut tällaiselle yhtyeelle saatavana, joten se piti kokonaan tehdä tilaustyönä. Pääasiassa näitä transkriptioita orkesteriteoksista tekivät heille kapellimestari George de Godzinsky ja ranskalainen säveltäjä professori Tony Chiapparin. Myöhemmin veljekset itse tekivät transkriptioita triolleen. Trion ohjelmistoon kuului muun muassa Ludvig van Beethovenin sinfonia nro 5, Coriolanus- ja Egmont-alkusoitot, Wolfgang Amadeus Mozartin sinfonia nro 40, Jean Sibeliuksen Finlandia ja Karelia-sarja, Pjotr Tšaikovskin musiikkia Joutsenlampi-baletista, Pablo de Sarasaten Zigeunerweisen, Camille Saint-Saënsin Johdanto ja Rondo capriccioso a-molli, Niccolo Paganinin Moto perpetuo ja Le Streghe, Franz von Suppèn Kevyt ratsuväki -alkusoitto ja Johann Straussin Lepakko-alkusoitto. Suomessa yhtye tuli tunnetuksi kymmenistä radio-ohjelmista, joita veljekset tekivät Yleisradiolle Helsinkiin vuosina 1960–1974.
Imatra-yhdistyksen johtajina Brooklynissa

Opiskeluaikana veljekset olivat myös mukana New Yorkin Brooklynissa olleen suomalaisen Imatra-yhdistyksen toiminnassa. Veikko oli yhdistyksen puheenjohtajana ja Pentti rahastonhoitajana. Heidän johtokaudellaan vietettiin yhdistyksen 100-vuotisjuhlat vuonna 1991 ja Pentin aloitteesta juhlan kunniaksi hankittiin Imatra-talon edessä olevalle 40. kadulle rinnakkaisnimi “Finlandia Street”, joka on kadun pysyvä nimi.
Veljekset pyrkivät kehittämään ja ylläpitämään Imatra-talon toimintaa suomalaisen kulttuuritoiminnan hyväksi New Yorkissa. Turvatakseen suomalaisen seuran olemassaolon jatkossakin he pyrkivät aktiivisesti saamaan Imatra-yhdistyksen toiminnan ja omaisuuden Suomen valtion hallintaan, sillä se oli ainoa keino jatkaa seuran suomalaista toimintaa, koska paikalliset suomalaiset eivät olisi enää kauan kyenneet siitä yksin huolehtimaan.  Opetusministeriö oli asiasta kiinnostunut. Yhtenä tavoitteena veljeksillä oli myös, että Imatra-talolle perustettaisiin vuotuinen musiikkifestivaali, jossa suomalaiset ja amerikkalaiset taiteilijat voisivat esiintyä amerikkalaiselle yleisölle. He eivät kuitenkaan saaneet yhdistyksen tukea näille suunnitelmille, sillä osa seuran suomalaisista johtohenkilöistä halusi tiiviimpää yhteistyötä ei-suomalaisten kanssa ja niinpä veljekset erosivat seuran johtotehtävistä kesäkuulla 1992. Seura oli silloin velaton, mutta pian heidän lähtönsä jälkeen seura velkaantui pahoin ja meni vararikkoon. Vuonna 1996 talo myytiin ja seura lakkautettiin. Seuraavana lainauksia New Yorkin Uutisista, joissa kerrotaan Imatran toiminnasta veljesten johtokaudella. 13. joulukuuta 1988: “Brooklynin kohta sata vuotta täyttävä Imatra haali elää uutta nousukautta. …Viime sunnuntaina iltapäivällä koko Imatra haali Brooklynin Sunset puiston lähistöllä koki kaikkien aikojen yllätyksen, Imatra seuran omaan joulujuhlaan oli saapunut yleisöä enemmän kuin moneen, moneen vuoteen.” 14. helmikuuta 1989: “…Veikko Laiho aikaansaavine johtokuntineen on vastaanottanut yhä lisää vierailevia orkestereita ym. ryhmiä. Samoin on niihin tilaisuuksiin tullut lisää yleisöäkin Imatran talolle kuluneen vuoden aikana.” 28. helmikuuta 1989: “Vuosikokous valitsi raikuvien kättentaputusten saattelemana Veikko Laihon yksimielisesti jo toiseksi vuodeksi seuran puheenjohtajaksi.”
16. lokakuuta 1990: “Nykyinen johtokunta on tehnyt hyvää työtä Imatra-seuran ´ruorissa´ ja johtanut laivaa parhaalla mahdollisella tavalla.” Seuraavana lainaus Imatran jäsenten lähettämästä kirjeestä 20. kesäkuuta 1992: “Kansallisseura Imatra saa kiittää Laihon veljeksiä siitä, että Seura on ylipäänsä olemassa…”
Sävellystuotanto

suomenna?
| Teos | Säveltäjä |
| --- | --- |
Caprice, Piano : Altti U. Laiho
Der Messias, Large Orchestra: Altti U. Laiho
Der Messias, Small Orchestra: Altti U. Laiho
Des Messias Hymne, Piano: Altti U. Laiho
Divertimento, Orchestra: Altti U. Laiho
Divertimentos No. 1-14, Orchestra: Pentti K. Laiho
Downtown Manhattan, Orchestra: Pentti K. Laiho
Echoes of Spring, Orchestra: Altti U. Laiho
Etude, Piano and Orchestra: Altti U. Laiho
Etudes No. 1-2, Small Ensembles: Pentti K. Laiho
Fairytale Wedding Waltz, Orchestra: Veikko Olavi Laiho
Glasnost Time, Orchestra: Veikko Olavi Laiho
Grande Valse Romantique, Piano: Altti U. Laiho
Greeting Prelude, String Quartet: Pentti K. Laiho
Helle  Sommernacht, Orchestra: Altti U. Laiho
Himmels Singen, Chorus and Orchestra: Altti U. Laiho
Himmels Singen, Chorus and Piano: Altti U. Laiho
Humoresque, Piano  : Altti U. Laiho
Im  Fruhling, Voice and Piano: Altti U. Laiho
In the Fascination of New York, Orchestra: Veikko Olavi Laiho
Mazurkas No. 1-3, Orchestra: Pentti K. Laiho
Moonlight at Christmas Night, Orchestra: Altti U. Laiho
Moto Perpetuo, Orchestra: Veikko Olavi Laiho
New York City at Night, Orchestra: Pentti K. Laiho
Scherzo, Orchestra: Veikko Olavi Laiho
Serenade, Voice and Piano: Pentti K. Laiho
String Quartet   : Altti U. Laiho
String Quartet  : Veikko Olavi Laiho
String Quartet   : Pentti K. Laiho
Suite, Orchestra: Altti U. Laiho
Suite, Orchestra: Pentti K. Laiho
Suite, Orchestra: Veikko Olavi Laiho
Symphonie im Natur, Orchestra: Altti U. Laiho
Symphony No. 2, Orchestra: Altti U. Laiho
Symphonies No. 1-3, Orchestra: Pentti K. Laiho
Symphonies No. 1-2, Orchestra: Veikko Olavi Laiho
The Sons of Pori, Orchestra: Veikko Olavi Laiho
Ukko Nooa, Orchestra: Veikko Olavi Laiho
Waltz of the Happy, Orchestra: Veikko Olavi Laiho
Waltzes No. 1-2, Orchestra: Altti U. Laiho
Waltzes No. 1-10, Orchestra: Pentti K. Laiho
Veikko Olavi Laihon säveltämiä lauluja

| Teos | Säveltäjä | Sanoitus |
| --- | --- | --- |
| Askeleet kuun sillalla | Veikko Olavi Laiho | Helka Hynninen |
| Etsin nuoruuteni kesää | Veikko Olavi Laiho | Helka Hynninen |
| Florida´s tango | Veikko Olavi Laiho | Helka Hynninen |
| Haaveita sinessä | Veikko Olavi Laiho | Helka Hynninen |
| Hän poissa on | Veikko Olavi Laiho | Helka Hynninen |
| Hyvän haltijan lahjat | Veikko Olavi Laiho | Helka Hynninen |
| Juhannusruusut | Veikko Olavi Laiho | Helka Hynninen |
| Kaukainen kutsu | Veikko Olavi Laiho | Helka Hynninen |
| Keskiyön aurinko | Veikko Olavi Laiho | Helka Hynninen |
| Kirjaimet hiakassa | Veikko Olavi Laiho | Helka Hynninen |
| Kukkasein | Veikko Olavi Laiho | Helka Hynninen |
| Kutsun kuulen meren | Veikko Olavi Laiho | Helka Hynninen |
| Mairelle | Veikko Olavi Laiho | Helka Hynninen |
| Muistoja lapsuudenkodista | Veikko Olavi Laiho | Helka Hynninen |
| Muistojen tango | Veikko Olavi Laiho | Helka Hynninen |
| Mummon tuutilaulu | Veikko Olavi Laiho | Helka Hynninen |
| Onnellisia päiviä | Veikko Olavi Laiho | Helka Hynninen |
| Pielisen kauneutta | Veikko Olavi Laiho | Helka Hynninen |
| Rakkain ihminen | Veikko Olavi Laiho | Helka Hynninen |
| Sinulle | Veikko Olavi Laiho | Helka Hynninen |
| Sinulle ystäväin | Veikko Olavi Laiho | Helka Hynninen |
| Soi sävel yhteinen | Veikko Olavi Laiho | Helka Hynninen |
| Sylin täydeltä onnea | Veikko Olavi Laiho | Helka Hynninen |
| Syyslehtien tanssi | Veikko Olavi Laiho | Helka Hynninen |
| Sä missä viivyit | Veikko Olavi Laiho | Helka Hynninen |
| Särkynyt kristalli | Veikko Olavi Laiho | Helka Hynninen |
| Taivaan tähtimerkit | Veikko Olavi Laiho | Helka Hynninen |
| Tyhjä keinutuoli | Veikko Olavi Laiho | Helka Hynninen |
| Tyttären valssi | Veikko Olavi Laiho | Helka Hynninen |
| Täydenkuun aikaan | Veikko Olavi Laiho | Helka Hynninen |
| Uskon rakkauden voimaan | Veikko Olavi Laiho | Helka Hynninen |
| Yksin | Veikko Olavi Laiho | Helka Hynninen |
Laiho Triolle sovitettuja teoksia

| Teos | Säveltäjä | Sovittaja |
| --- | --- | --- |
| A Media luz | E. Donato | Tony Chiapparin |
| Adios muchachos | Sanders | Tony Chiapparin |
| Amoureuse | R. Berger | Tony Chiapparin |
| Brusseler Spitzen | Albert Vossen | Yrjö Honkanen |
| Caminito | I. de Filiberto | Tony Chiapparin |
| Elämä juoksuhaudoissa |  | Yrjö Honkanen |
| Eron kyyneleet | Maurice Ribot | Matti Viljanen |
| Griserie | A. Bose | Tony Chiapparin |
| Iltatähti | Onni Laihanen | Yrjö Honkanen |
| Jalousie | Jacob Gade | Matti Viljanen |
| Kesäilta | Oskar Merikanto | Pentti K. Laiho |
| La Cumparsita | G. H. Matos-Rodriquez | Tony Chiapparin |
| Love is Blue | Andre Popp | Altti U. Laiho |
| Manchurian kukkuloilla | A. Schatrow | Matti Viljanen |
| Muistoja Karpaateilta |  | Matti Viljanen |
| Muistoja Pohjolasta | Sam Sihvo | Pentti K. Laiho |
| Rantakoivun alla | Onni Laihanen | Yrjö Honkanen |
| Serenata | Leroy Anderson | Tony Chiapparin |
| Sirkkojen tanssi | Viljo Vesterinen | Yrjö Honkanen |
| Songe d´automne | Archibald Joyce | Matti Viljanen |
| Valssi menneiltä ajoilta | Ivanovici | Yrjö Honkanen |
| An der schönen blauen Donau | Johann Strauss | Altti U. Laiho |
| Coriolan, overture | Ludwig van Beethoven | George de Godzinsky |
| Dance of the Comedians, from the Bartered Bide | Bedrich Smetana | Matti Viljanen |
| Danse des cygnes, from the ballet Swan Lake | Pjotr Tschaikowsky | Altti U. Laiho |
| Die Fledermaus, overture | Johann Strauss | Tony Chiapparin |
| Die leichte Kavallerie | Franz von Suppe | George de Godzinsky |
| Egmont, overture | Ludwig van Beethoven | Tony Chiapparin |
| Finlandia | Jean Sibelius | Matti Viljanen |
| Hora Staccato | Dinicu-Heifetz | Tony Chiapparin |
| In a Persian Market | Albert W. Ketelbey | Tony Chiapparin |
| Introduction and Rondo Cappriccioso | Camille Saint-Saens | Altti U.Laiho |
| Intermezzo, from Cavalleria Rusticane | Pietro Mascagni | Tony Chiapparin |
| Invitation to the Dance | Carl Maria von Weber | Tony Chiapparin |
| La Traviata, Prelude to Act 1 | G. Verdi | John Molinari |
| Le Streghe, Witches´ Dance | Niccolo Paganini | Altti U. Laiho |
| Moto Perpetuo | Niccolo Paganini | Veikko Olavi Laiho |
| Polka in Moll | Helmut Ritter | Matti Viljanen |
| Sinfonie No. 5 | Ludwig van Beethoven | Altti U. Laiho |
| Sinfonie No. 40 | Wolfgang A. Mozart | Altti U. Laiho |
| Suite de Carelie | Jean Sibelius | Tony Chiapparin |
| Suite from Swan Lake | Pjotr Tschaikowsky | Tony Chiapparin |
| The Flight of the Bumble-Bee, from the opera Tsar Saltan | Nicolas Rimsky-Korsakov | Veikko Olavi Laiho |
| The Stars and Stripes Forever | John Philip Sousa | Veikko Olavi Laiho |
| Ungariche Tänz No. 1 | Johannes Brahms | Altti U. Laiho |
| Valse triste | Jean Sibelius | Altti U. Laiho |
| Våren | Edward Grieg | George de Godzinsky |
| Zigeunerweisen | Pablo de Sarasate | Altti U. Laiho |
Levytykset

Amoureuse, R. Berger, Griserie, A. Bose, La Cumparsita, H. M. Rodriques ja A media Luz, E. Donato. Sovitukset Tony Chiapparin, Finlandia Records (a division of the Warner Classics), RPE 459 1967.
Coriolanus Overture, Ludwig van Beethoven, In a Persian Market, Albert Ketelbey, Leichte Kavallerie Overture, Franz von Suppé etc.. Europa (record label) LP record, AVP 224 GX 365 1973.
The Last Spring, Edward Grieg ja Intermezzo oopperasta Cavalleria Rusticana, Pietro Mascagni. etc.. Musical Heritage Society LP record, MHS 3908Z 1978.
12 laulua säveltänyt Veikko Olavi Laiho, sovittanut Pentti Lasanen, sanoittanut ja levylle laulanut Helka Hynninen. Peel-Records, PLHCD-001 Teosto.
20 laulua säveltänyt Veikko Olavi Laiho, sovittanut Pentti Lasanen, sanoittanut ja levylle laulanut Helka Hynninen. Tatsia-Musiikki Oy. Tatsia CD-079 1997.